Zulkifli Ismail (agamawan)

Tuan Guru Haji Zulkifli bin Haji Ismail (lahir 1 Januari 1966) ialah seorang tokoh agama di Malaysia kelahiran negeri Melaka. Beliau kini berkhidmat sebagai Ahli Dewan Rakyat dalam Parlimen Malaysia mewakili Parlimen . Beliau merupakan Mudir Pondok Baitul Qurro' Wal Fuqoha', Sungai Udang, Melaka. Pada tahun 2020, beliau telah dilantik sebagai Ahli Jawatankuasa Fatwa Negeri Melaka. Di peringkat parti politik, beliau merupakan Ketua Dewan Ulamak PAS Negeri Melaka dan Timbalan Ketua Dewan Ulamak PAS Pusat.

 Latar belakang 
Zulkifli dilahirkan pada 1 Januari 1966 di Kampung Paya Rumput Jaya, Sungai Udang, Melaka. Berasal dari keluarga para pemimpin dan agamawan. Ayahanda beliau adalah guru agama yang memimpin Persatuan Melayu Islam Brunei. Moyangnya adalah Tuan Qadhi Sidek yang sangat dihormati di zamannya. Datuk beliau Kiyai Haji Abdul Rahman dan bapa saudara beliau Tuan Guru Muallim Haji Abdul Wahid adalah pengasas bersama Pondok Paya Rumput Sungai Udang. 

Beliau mempunyai seorang isteri, Ustazah Zarina Saad dan dua belas orang cahaya mata. Tujuh daripadanya adalah penghafaz al-Quran. Putera sulung beliau adalah pelajar dan tenaga pengajar rasmi di Ribat Tarim iaitu sebuah institusi pendidikan agama di Kota Tarim, Hadramaut, Yaman.

 Pendidikan 
Beliau mendapat pendidikan di Maahad Al-Muhammadi Kelantan. Seterusnya di Pondok Bukit Besar Kedah dan menyempurnakan pengajiannya secara talaqqi selama lebih kurang sepuluh tahun di Mesir. Beliau telah menyusun beberapa buah buku antaranya dua buah buku sewaktu beliau menuntut di Mesir. Risalah Arab berjudul Attanbih 'Anid Dholal dan kajian mengenai Sekularisme berjudul Ancaman Bahaya Sekularisme. Manakala di tanah air beliau mengarang buku berbahasa Arab antaranya Risalah Attahridh, Mauizah AlHasanah dan Tazkiratul Abna'. 

 Penglibatan dalam masyarakat 
Zulkifli merupakan pengasas dan pengasuh kepada Pondok Baitul Qurro' Wal Fuqoha' semenjak tahun 2000. Beliau merupakan Timbalan Pesuruhjaya 3 PAS Negeri Melaka. Beliau juga diberi kepercayaan untuk memimpin Dewan Ulama PAS Negeri Melaka semenjak tahun 2006. Di peringkat PAS pusat menjadi ahli jawatankuasa Dewan Ulama PAS. Beliau pernah diberi kepercayaan oleh Dewan Ulama PAS menjadi pengerusi Lujnah Khas Sekolah-sekolah Pondok Majlis Pendidikan PAS peringkat kebangsaan. Selain mengajar di pondok dan memimpin Dewan Ulama, beliau juga bergerak sebagai pendakwah di dalam dan luar negara. Beliau telah dilantik sebagai Ahli Jawatankuasa Fatwa Negeri Melaka pada tahun 2020.

 Karya 



Keputusan Pilihan Raya
TahunParlimenCalonPartiUndiLawanPartiUndiMajoriti2022Zulkifli Ismail27,893Roslan Ahmad27,571322Harun Mohamed21,674Mohd Daud Nasir4602018Zulkifli Ismail8,961Rusnah Aluai32,2404,659Zali Mat Yasin27,761

 Rujukan 

Kategori:Kelahiran 1966
Kategori:Tuan guru pondok di Malaysia
Kategori:Anggota Parti Islam Se-Malaysia
Kategori:Anggota Dewan Ulamak PAS
Kategori:Alumni Universiti Al-Azhar
Kategori:Ahli politik Malaysia berketurunan Melayu
Kategori:Penulis Malaysia
Kategori:Ahli Dewan Rakyat, Parlimen Malaysia ke-15